ເຊີນທ່ານມ່ວນຊື່ນກັບເພງ Where Are You Christmas ທີ່​ຂັບ​ຮ້ອງ​ໂດຍ Faith Hill
ໃນ​ຄ່ຳ​ຄືນກ່ອນວັນ​ຄຣິສມັສປີ 2017 ມື້​ນີ້ ວັນນະສອນ ຂໍຈັດເພງມ່ວນໆ ທີ່ກ່ຽວຂ້ອງກັບເທດສະການສະ​ຫຼອງ ບຸນ​ຄຣິສມັສ...ຂໍເຊີນຟັງເພງມ່ວນໆພວກນີ້ ພ້ອມກັນເລີຍເໜາະ.
ໃນລາຍການສຽງເພງຈາກແດນໄກຂອງ VOA ໃນຄໍ່າຄືນ ກ່ອນວັນຄຣິສມັສ ຫຼື ບຸນ ໂນແອລ ນີ້ ວັນນະສອນ ມີເພງທີ່ເຕັມປ່ຽມໄປດ້ວຍຄວາມໝາຍດີໆ ເພື່ອອວຍພອນ ໃຫ້ແກ່ແຟນໆລາຍການສຽງເພງຈາກແດນໄກໃນເທດສະການດ່ັງກ່າວ ຂໍເຊີນທ່ານ ຮັບຟັງໄດ້ ໃນອັນດັບຕໍ່ໄປ ສະບາຍດີທ່ານແຟນເພງທີ່ໜ້າຮັກທັງຫຼາຍ ວັນນະສອນ ດີໃຈທີ່ໄດ້ກັບມາຈັດເພງ ເພື່ອສະຫຼອງບຸນຄຣິສມັສຮ່ວມກັນ ໃນຄ່ຳຄືນກ່ອນວັນຄຣິສມັສປີ 2017 ມື້ນີ້ ບໍ່ຊາບວ່າ ທ່ານຕຽມພ້ອມແລ້ວບໍ່ ສຳຫຼັບວັນຄຣິສມາດປີນີ້ ເອົາມາຟັງເພງທີ່ກ່ຽວ ຂ້ອງກັບເທດສະການສະຫຼອງຄຣິສມັສ ກ່ອນຈະນັບຖອຍຫຼັງລົງໄປ ຈົນເຖິງເວລາ ເປີດຂອງຂວັນໃນບົດເພງ Where Are You Christmas ທີ່ຂັບຮ້ອງໂດຍ Faith Hill ປີນີ້ໃນນະຄອນຫຼວງວໍຊີງຕັນ ອາກາດກໍໜາວຂຶ້ນເລື້ອຍໆ ແລະຫິມະຫາກໍຕົກ ໃນຫວ່າງບໍ່ດົນມານີ້ ບໍ່ຊາບວ່າປີນີ້ ເຮົາຈະມີຫິມະຕົກໃນວັນຄຣິສມັສກັນບໍ່ ຖ້າເບິ່ງ ນຳກັນໄປກ່ອນເໝາະ ຕໍ່ໄປຂໍມອບເພງຂອງ Michael Bouble ເປັນຂອງຂວັນ ແດ່ທຸກໆທ່ານ ແລະຂໍໃຫ້ມ່ວນຊື່ນ ສະໜຸກສະໜານ ໃນຄ່ຳຄືນທີ່ພິເສດ ທີ່ສະຫງົບ ງຽບ ດັ່ງຊື່ຂອງເພງນີ້ເລີຍ ດັ່ງທີ່ທຸກໆຄົນໄດ້ຊາບກັນນັ້ນລະ ເທດສະການບຸນຄຣິສມັສນີ້ ເປັນເທດສະການ ຂອງການສົ່ງຄວາມສຸກ ມອບຄວາມຮັກ, ຄວາມອົບອຸ່ນໃຫ້ກັນແລະກັນ ເພາະສະນັ້ນ ວັນນະສອນ ຈຶ່ງຂໍຈັດເພງມ່ວນໆນີ້ ມອບຄືນໃຫ້ແກ່ທ່ານຜູ້ຟັງທີ່ຄອຍຕິດຕາມ ຮັບຟັງ ແລະເປັນກໍາລັງໃຈ ຕະຫຼອດມາ ຢ່າງສະເໝີຕົ້ນສະເໝີປາຍ ວັນນະສອນ ຈຶ່ງຂໍຖືໂອກາດນີ້ຂອບໃຈແລະ ຂໍສົ່ງຄວາມສຸກ ມາກັບສຽງເພງຂອງສິນລະປິນຮຸ່ນ ອາວຸໂສ ຄໍຣ໊ອກ Rod Stewart ທີ່ມາຄ່ຳຄວນເພງ Have Yourself A Merry Little Christmas ໄດ້ໜ້າຮັກໜ້າຊັງ ນອນຫຼັບໃຫ້ສະບາຍແລະວ່າ ວັນຄຣິສມັສ ມື້ອື່ນນີ້ ຈະເປັນວັນທີ່ສົດໃສ ແລະແຮປປີ້ ຕະຫຼອດໄປ